登士維公園

登士維公園（英文：Downsview Park；法文：Parc Downsview）係加拿大多倫多嘅一個大型公園，位置喺北約克登士維區，佔地118公頃，2012年正式開幕，前身係個軍用機場，由一間聯邦註冊嘅政府機構 Downsview Lands Company（登士維地皮管理公司）獨立管理。 起初，聯邦政府打算登士維公園係一個 ｢市內國家公園｣，但係後來已經冇用 ｢國家公園｣ 嘅叫法。公園入面嘅湖係人工湖，原先嘅機場亦唔係全部變哂公園，而係一半撥咗嚟發展地產項目，用地產項目嘅收入維持公園嘅運作。 雖然佢2012年先正式開幕，但係其實喺2002年，即係正式開幕嘅10年前，佢已經用過 ｢登士維公園｣ 嘅名，搞咗80萬人參加嘅2002年度普世青年節，當時嗰度其實只係一塊空地，並唔似公園。 佢因為同聯邦政府有關係，個名曾經跟聯邦政府嘅慣例，寫成 ｢Parc Downsview Park｣（意思係 ｢法文係 Parc Downsview，英文係 Downsview Park，法文收尾同英文開頭一樣｣），但係多倫多睇唔慣寫成咁嘅名，搞到正常淨係用英文嘅多倫多公車局曾經用過 ｢Parc Downsview Park｣ 嘅英法混雜寫法當巴士路綫名。 交通 去登士維公園可以搭地鐵1號綫，喺登士維公園站落車。 出面網頁 登士維公園嘅官方網站 參考資料